Správa Komisie o činnosti výborov počas roku 2003 [SEK(2004)1722] /* KOM/2004/0860 v konečnom znení */





Brusel, 07.01.2005 KOM(2004) 860 v konečnom znení SPRÁVA KOMISIE o činnosti výborov počas roku 2003[SEK(2004)1722] 1. VŠEOBECNÉ POZNÁMKY K SYSTÉMU KOMITOLÓGIE Táto správa zahŕňa činnosti výborov komitológie počas roku 2003. Má základnú štruktúru predchádzajúcej správy za rok 2002. Obsahuje úvodný oddiel 1, horizontálny prehľad činností výborov v oddiele 2 a prílohu s podrobnou štatistikou týkajúcou sa jednotlivých výborov komitológie, organizovanú podľa rôznych oddelenií Komisie[1]. Táto správa dodržiava zlepšenú transparentnosť štatistík v prílohe prostredníctvom uvedenia všetkých výborov individuálne spolu s poznámkami o ich činnostiach. 1.1 . Právna povaha a úloha výborov komitológie Úlohou výborov komitológie je pomáhať Komisii uplatňovať vykonávacie právomoci prenesené na Komisiu zákonodarcom, t. j. Radou a Európskym parlamentom. Výbory komitológie majú spoločné tri základné črty. Po prvé , sú zriadené zákonodarcom (Rada a Európsky parlament) v súlade s „legislatívnymi“ postupmi platnými v čase prijatia základného nástroja, podľa ktorého boli stanovené, konkrétne s postupom spolupráce alebo s poradnými postupmi, a od Maastrichtskej zmluvy v súlade s postupom spolurozhodovania. Z toho vyplýva, že právny základ výborov komitológie je zakotvený v tzv. „základnom nástroji“. Po druhé , ich štruktúra a pracovné metódy sú v určitých aspektoch štandardizované. Zástupca Komisie predsedá každému výboru, ktorý pozostáva zo zástupcov členského štátu; títo sú jediní „členovia“ výborov. Výbory sa zapájajú v rámci postupov stanovených v základnom právnom nástroji, v súlade s rozhodnutím Rady o komitológii. Článok 9 rozhodnutia Rady 1999/468/ES[2] ruší staré rozhodnutie o komitológii č. 87/373/EHS z 13. júla 1987 (rozhodnutie o komitológii z roku 1987)[3]. Postupy z roku 1987 zostali dočasne v platnosti, až kým neboli zmenené a doplnené základné právne nástroje, v súlade s postupmi komitológie podľa rozhodnutia 1999/468/ES. Toto sa dosiahlo buď individuálnymi právnymi predpismi, ktorými sa mení a dopĺňa, alebo „vyrovnávacími nariadeniami“ (pozri oddiel 1.2). Po tretie , výbory predkladajú stanoviská k návrhom vykonávacích opatrení, ktoré im predložila Komisia podľa základného legislatívneho nástroja a zapájajú sa v rámci poradného postupu, riadiaceho postupu alebo regulačného postupu stanoveného na tento účel. Podľa článku 2 rozhodnutia Rady 1999/468/ES by sa mal riadiaci postup obmedziť na riadiace opatrenia, ako sú opatrenia týkajúce sa uplatňovania Spoločnej poľnohospodárskej politiky a spoločnej politiky rybného hospodárstva alebo implementácie programov so závažnými dôsledkami pre rozpočet [článok 2(a)]. Regulačný postup je stanovený v prípade opatrení všeobecnej pôsobnosti určených na uplatnenie podstatných ustanovení základných nástrojov, vrátane opatrení týkajúcich sa ochrany zdravia a bezpečnosti ľudí, zvierat alebo rastlín a v prípade aktualizácie „technických“ prvkov základného nástroja [článok 2(b)]. Poradný postup sa uplatňuje vždy, keď sa považuje za najvhodnejší. 1.2 . Stav implementácie rozhodnutia 1999/468/ES Vo vyhlásení č. 2 o implementácii rozhodnutia Rady 1999/468/ES[4] sa Rada a Komisia dohodli, že čo najskôr a v súlade s príslušnými legislatívnymi postupmi upravia ustanovenia, na základe ktorých sa budú riadiť výbory, ktoré pomáhajú Komisii uplatňovať jej vykonávacie právomoci podľa rozhodnutia 87/373/EHS s cieľom zosúladiť ich s ustanoveniami článku 3 až 6 rozhodnutia 1999/468/ES. Od nadobudnutia účinnosti rozhodnutia 1999/468/ES boli aktualizované postupy výborov viacerých základných nástrojov prípad od prípadu. S cieľom ukončiť aktualizáciu Komisia na konci roku 2001 predložila súbor štyroch návrhov (tzv. „ vyrovnávacie nariadenia “)[5], ktoré zahŕňajú viac než 300 základných nástrojov stanovujúcich vykonávacie postupy. Rada a Parlament prijali „ vyrovnávacie nariadenia “ počas roku 2003[6] v súlade s príslušnými právnymi postupmi (postup súhlasu, postup spolurozhodovania a konzultačný postup – kvalifikovaná väčšina a jednomyseľnosť). Malo by sa poznamenať, že vyrovnávacie právne predpisy neovplyvňujú podstatné ustanovenia legislatívnych právnych predpisov, ani ochranné postupy alebo totožnosť výborov stanovenú základnými právnymi predpismi. Ako dôležitý nový prvok, článok 7 rozhodnutia 1999/468/ES a vyhlásenia Rady a Komisie týkajúce sa tohto ustanovenia (najmä vyhlásenia č. 4 a 5) zaviedli opatrenia určené na zlepšenie transparentnosti činnosti výborov komitológie. Z tohto hľadiska samotné uverejnenie tejto výročnej správy o činnosti výborov , ako je stanovené v článku 7 ods. 4, podstatne prispieva k vyjasneniu činností Komisie, pokiaľ ide o uplatňovanie jej vykonávacích právomocí. Komisia taktiež v súlade s článkom 7 ods. 4 uverejnila zoznam všetkých výborov , ktoré jej pomáhajú uplatňovať tieto vykonávacie právomoci[7]. Neustále aktualizovaný zoznam existujúcich výborov je k dispozícii v registri (pozri dolu) a vo výročných správach. Komisia v súlade s článkom 7 ods. 1 prijala 31. januára 2001 štandardný rokovací poriadok [8] , na základe ktorého existujúce alebo novovytvorené výbory vypracujú svoje rokovacie poriadky. Komisia plánuje prijať aktualizovanú verziu štandardného rokovacieho poriadku, najmä aby ho zosúladila s novými pravidlami o prístupe k dokumentom (pozri dolu). Do konca roku 2003 prijalo 94 z celkového počtu 263 výborov vnútorný rokovací poriadok založený na platnom štandardnom texte. Nakoniec, článok 7 ods. 5 rozhodnutia 1999/468/ES stanovuje, že Komisia musí uverejniť register obsahujúci odkazy na všetky dokumenty zaslané Európskemu parlamentu na základe postupov komitológie . Tento register je v prevádzke od decembra 2003[9]. Podľa vyhlásenia (č. 5) Komisie týkajúceho sa rozhodnutia Rady 1999/468/ES Komisia pridala k registru schránku , ako dodatočné opatrenie na zaistenie transparentnosti, čím sa verejnosti poskytlo k dispozícii veľké množstvo dokumentov oznámených Európskemu parlamentu v súlade s nariadením Parlamentu a Rady (ES) č. 1049/2001 o prístupe verejnosti k dokumentom Európskeho parlamentu, Rady a Komisie[10], ktoré nadobudlo účinnosť 3. decembra 2001. Schránka obsahuje programy, súhrnné záznamy a výsledky hlasovania zo zasadnutí výborov a ich činnosti; návrhy vykonávacích opatrení sa predbežne neuverejňujú. 1.3 . Právo dozoru Európskeho parlamentu Komisia je povinná informovať Európsky parlament o činnosti výborov a zaslať mu všetky návrhy vykonávacích opatrení podľa základného nástroja prijatého podľa článku 251 zmluvy (spolurozhodovanie), aby Európsky parlament mohol uplatniť svoje právo dozoru zakotvené v článku 8 rozhodnutia 1999/468/ES. Európsky parlament a Komisia vo februári 2000 uzatvorili Dohodu o postupoch implementácie rozhodnutia Rady 1999/468/ES určenú predovšetkým na reguláciu postupov implementácie povinností, ktoré musí Komisia plniť[11]. Dohoda stanovuje elektronický prenos dokumentov – úloha, ktorá bola postupne implementovaná počas roku 2001. Dokumenty z rôznych oddelení Komisie sa najskôr pošlú generálnemu sekretariátu Komisie, ktorý ich okamžite zašle centrálnej službe v Európskom parlamente. Dnes sa takmer všetky dokumenty posielajú elektronicky. Okrem urgentných prípadov dohoda stanovuje lehotu jedného mesiaca od obdržania „konečného“ návrhu vykonávacieho opatrenia[12] podľa právneho predpisu prijatého spolurozhodnutím, aby mohol Európsky parlament podľa potreby prijať rezolúciu (na plenárnom zasadnutí) podľa článku 8 rozhodnutia Rady 1999/468/ES ak usúdi, že návrh opatrenia je nad rámec vykonávacích právomocí zakotvených v základnom nástroji[13]. Bilaterálna dohoda z februára 2000 bola implementovaná ďalšou administratívnou dohodou medzi generálnymi sekretariátmi Európskeho parlamentu a Komisie zo 14. decembra 2001. Táto administratívna dohoda má zabezpečiť jednotný prístup oddelení Komisie s cieľom naplneniť všetky záväzky Komisie vyplývajúce s bilaterálnej dohody z februára 2000. Stanovuje najmä minimálne normy, pokiaľ ide o typy dokumentov a ich štruktúru. Malo by sa poznamenať, že počas roku 2003 opätovne neboli oznámené žiadne prípady, kedy Európsky parlament považoval za potrebné prijať rezolúciu založenú na článku 8 rozhodnutia Rady 1999/468/ES. 1.4 . Postúpenie veci Rade V roku 2003 neboli zaznamenané žiadne prípady postúpenia veci Rade. Podľa rozhodnutia Rady 1999/468/ES sa musia návrhy opatrení postúpiť Rade, ak Komisia nezíska potrebnú väčšinu podľa regulačného postupu, alebo ak je podľa riadiaceho postupu predložené odmietavé stanovisko kvalifikovanou väčšinou. Žiadne prípady postúpení veci (a v predchádzajúcich rokoch nízke percento – menej než 1 % – v porovnaní s celkovým počtom nástrojov prijatých Komisiou podľa riadiacich a regulačných postupov) ukazuje, že činnosť výborov na základe súčasného systému vykazuje vysoký stupeň konsenzu a že návrhy zástupcov Komisie výbory zvyčajne schvália. 1.5 . Širší vývoj V decembri 2002 Európska komisia predložila návrh revidovaného regulačného postupu[14] pre opatrenia určené na širokú implementáciu podstatných aspektov alebo úpravu určitých ďalších aspektov základných právnych predpisov prijatých podľa postupu spolurozhodovania (článok 251 zmluvy). Podľa tohto navrhovaného nového postupu majú Európsky parlament a Rada rovnaké postavenie, pokiaľ ide o vykonávanie dozoru nad uplatňovaním vykonávacích právomocí Komisiou. Európsky parlament 2. septembra 2003 v zásade schválil návrh Komisie[15], pričom navrhol niekoľko technických zmien a doplnení. Komisia 22. apríla 2004 vydala zmenený a doplnený návrh[16], v ktorom bola zapracovaná podstatná časť zmien a doplnení Európskeho parlamentu a objasnený nový postup. Zmenený a doplnený návrh v súčasnosti skúma Rada. Konvent o budúcnosti Európy navrhol na medzivládnej konferencii (MVK) vo svojom návrhu ústavnej zmluvy, aby boli právomoci Komisie reorganizované[17]. Návrh konventu zavádza nástroj „delegovaných“ nariadení, ktorý sa má prijať Komisiou na účely doplnenia alebo zmien a doplnení určitých „menej podstatných“ prvkov európskych právnych predpisov pod kontrolou Parlamentu a Rady, ktorými sa môže zrušiť samotné delegovanie alebo namietať voči špecifickému návrhu nariadenia; tieto delegované nariadenia je potrebné odlíšiť od vykonávacích právnych predpisov, ktoré prijme najmä Komisia pod určitou kontrolou členských štátov. Text sa v konečnej verzii prijatej medzivládnou konferenciou na zasadnutí Európskej rady 17. – 18. júna 2004[18] nezmenil. Rozšírenie Európskej únie sa uskutočnilo 1. mája 2004. Na základe záverov summitu v Kodani v decembri 2002 Komisia 25. februára 2003 prijala opatrenia[19], ktorými sa udeľuje desiatim pristupujúcim štátom štatút aktívneho pozorovateľa a ktoré sa uplatňujú odo dňa nasledujúceho po podpise Zmluvy o pristúpení zo 16. apríla 200320. Na základe týchto opatrení boli zástupcovia pristupujúcich štátov pozvaní na účasť vo väčšine výborov komitológie. Na zasadnutiach mali možnosť vyjadriť svoje stanoviská k diskutovaným otázkam, ale nemali právo zúčastniť sa hlasovania o návrhu vykonávacích opatrení. Pre tri zostávajúce kandidátske krajiny (Bulharsko, Rumunsko a Turecko) sa organizácia účasti stále zakladá na „Oznámení Komisie Rade o účasti kandidátskych krajín na programoch, v agentúrach a vo výboroch Spoločenstva“21. Počas roka, v ktorom sa podávala správa, bolo desať pristupujúcich štátov zastúpených v približne 186 z celkového počtu 256 výborov. 2. HORIZONTÁLNY PREHĽAD ČINNOSTÍ 2.1 . Počet výborov a typy postupov Je dôležité rozlišovať medzi výbormi komitológie na jednej strane a inými subjektami, najmä „expertnými skupinami“ vytvorených samotnou Komisiou, na druhej strane. Tieto skupiny sa zaoberajú prípravou a vykonávaním politík, zatiaľ čo výbory komitológie sa zúčastňujú na procese implementácie právnych predpisov. Táto správa sa výlučne zaoberá výbormi komitológie. Počet výborov komitológie podľa jednotlivých oblastí činnosti ( tabuľka I ) sa uvádza k 31. 12. 2003. Údaje za predchádzajúci rok (k 31. 12. 2002) sa uvádzajú pre porovnanie. TABUĽKA – celkový počet výborov Oblasť politiky | 2002 | 2003 | Podnikanie (ENTR) | 31 | 33 | Zamestnanosť a sociálne záležitosti (EMPL) | 8 | 8 | Poľnohospodárstvo (AGRI) | 29 | 30 | Doprava/Energetika/Transeurópske siete (TREN) | 39 | 45 | Životné prostredie (ENV) | 35 | 35 | Výskum (RTD) | 8 | 2 | Informačná spoločnosť (INFSO) | 13 | 13 | Rybné hospodárstvo (FISH) | 3 | 3 | Vnútorný trh (MARKT) | 11 | 12 | Regionálna politika (REGIO) | 2 | 2 | Dane a colná únia (TAXUD) | 9 | 9 | Vzdelávanie a kultúra (EAC) | 6 | 7 | Zdravie a ochrana spotrebiteľov (SANCO) | 22 | 13* | Spravodlivosť a vnútorné záležitosti (JAI) | 7 | 7 | Vonkajšie vzťahy (RELEX) | 2 | 3 | Obchod (TRADE) | 12 | 13 | Rozšírenie (ELARD) | 2 | 2 | Európska pomoc (AIDCO) | 8 | 8 | Humanitárna pomoc (ECHO) | 1 | 1 | Štatistika (ESTAT) | 6 | 7 | Rozpočet (BUDG) | 1 | 2 | Úrad pre boj proti podvodom (OLAF) | 1 | 1 | SPOLU | 256 | 256 | Z údajov vyplýva relatívne dôležité postavenie komitológie v rámci činností v rôznych oblastiach politiky. Doprava/Energetika (45), Životné prostredie (35), Podnikanie (33) a Poľnohospodárstvo (30) majú najvyšší počet výborov. S počtom 143 z celkového počtu 256 výborov majú tieto oblasti politiky viac než polovicu zo všetkých výborov. Komisia pokračuje vo svojom úsilí minimalizovať nárast počtu výborov. Počet výborov je teda v roku 2003 ustálený v porovnaní s rokom 2002. Zatiaľ čo zákonodarca v niektorých oblastiach politiky, kde je zvýšená miera činnosti (hlavne v oblasti Dopravy a energetiky), ustanovil nové výbory, v iných oblastiach politiky sa počet výborov znížil z dôvodov reštrukturalizácie právneho rámca (napríklad Zdravie a ochrana spotrebiteľov, Výskum). Výbory komitológie sa môžu rozdeliť podľa typu postupu , ktorý uplatňujú (poradný postup, riadiaci postup, regulačný postup a ochranný postup – pozri tabuľku II ). Počas určitej časti roku 2003 sa aj naďalej uplatňovali postupy komitológie z roku 1987 až do nadobudnutia účinnosti „vyrovnávacích nariadení“ (pozri oddiel 1.2 vyššie). Rôzne varianty vo vzťahu k postupom komitológie z roku 1987 (IIa a IIb, IIIa a IIIb) sa priradia k zodpovedajúcim novým typom postupov, ako je uvedené vo vyhlásení č. 2 o implementácii rozhodnutia Rady 1999/468/ES22. Keďže určité výbory uplatňujú viaceré postupy (od poradného postupu cez regulačný postup až po ochranný postup), boli od výborov, ktoré uplatňujú iba jeden postup, oddelené. TABUĽKA II – počet výborov na základe postupu, ktorý uplatňujú (2003) Typ postupu | Výbory, ktoré uplatňujú niekoľko postupov | Poradný* | Riadiaci* | Regulačný* | Ochranný | ENTR | 9 | 4 | 18 | – | 2 | EMPL | 1 | – | 3 | – | 4 | AGRI | – | 23 | 4 | – | 3 | TREN | 7 | 12 | 21 | 1 | 4 | ENV | 3 | 6 | 26 | – | – | RTD | – | 1 | – | – | 1 | INFSO | 1 | 3 | 3 | – | 6 | FISH | 1 | – | – | 2 | MARKT | 2 | 4 | 6 | – | – | REGIO | – | 1 | – | – | 1 | TAXUD | 1 | 4 | 4 | – | – | EAC | 1 | – | – | – | 6 | SANCO | 1 | – | 7 | – | 5 | JAI | 1 | – | 1 | – | 5 | RELEX | 1 | 1 | – | – | 1 | TRADE | 2 | 3 | 2 | – | 6 | ELARG | – | 1 | – | 1 | – | AIDCO (vrátane DEV) | – | 6 | 2 | – | – | ECHO | – | – | – | – | 1 | ESTAT | – | 4 | 1 | – | 2 | BUDG | 1 | – | 1 | – | – | OLAF | – | – | 1 | – | – | SPOLU | 31 | 74 | 100 | 2 | 49 | ( Vrátane postupov I, II a III v uvedenom poradí v súlade s rozhodnutím Rady 87/373/ES. Údaje naznačujú, že takmer polovica výborov (100 z 256) uplatňuje výlučne regulačný postup, nasleduje podstatne nižší počet výborov uplatňujúcich výlučne riadiaci postup (74). Z rozdelenia na základe oblastí politiky vyplýva, že uplatnenie troch typov postupov sa líši od jednej oblasti politiky k druhej. V niektorých oblastiach politiky je však zrejmá prevaha jedného postupu: Doprava/Energetika a Životné prostredie má veľký počet výborov, ktoré uplatňujú regulačný postup, zatiaľ čo Poľnohospodárstvo má veľký počet výborov, ktoré uplatňujú riadiaci postup. 2.2 . Počet zasadnutí Počet výborov nie je jediným ukazovateľom činnosti na úrovni komitológie. Počet zasadnutí , ktoré sa uskutočnili v roku 2003, odráža intenzitu činnosti vo všeobecnosti, na úrovni jednotlivých oblastí a výborov ( tabuľka III ). TABUĽKA III – počet zasadnutí 2002 | 2003 | 2002 | 2003 | ENTR | 44 | 59 | EAC | 19 | 23 | EMPL | 17 | 17 | SANCO | 109 | 101 | AGRI | 352 | 322 | JAI | 28 | 21 | TREN | 23 | 44 | RELEX | 1 | 5 | ENV | 49 | 54 | TRADE | 37 | 32 | RTD | 46 | 50 | ELARG | 7 | 8 | INFSO | 36 | 31 | AIDCO | 40 | 35 | FISH | 25 | 25 | ECHO | 10 | 10 | MARKT | 25 | 38 | ESTAT | 15 | 17 | REGIO | 12 | 12 | BUDG | 5 | 6 | TAXUD | 106 | 113 | OLAF | 1 | 1 | Tak ako v roku 2002, na prvom mieste je Poľnohospodárstvo (322 zasadnutí), keďže riadenie viacerých poľnohospodárskych trhov si vyžaduje časté zasadnutia. Nasledujú Dane a colná únia (113 zasadnutí) a Zdravie a ochrana spotrebiteľov (101 zasadnutí), ktoré je zodpovedné okrem iného aj za bezpečnosť potravín, a skupina ďalších oblastí, napr. Podnikanie, Životné prostredie a Výskum s počtom zasadnutí v rozmedzí 50 až 70. 2.3 . Počet stanovísk a nástrojov Ako bolo uvedené v predchádzajúcej správe, táto správa poskytuje celkové údaje o formálnych stanoviskách predložených výbormi23 a následné nástroje (t. j. vykonávacie opatrenia – právne predpisy, správne rozhodnutia) prijaté Komisiou. Tieto údaje predstavujú konkrétny „výkon“ výborov ( tabuľka IV ). Celkový počet stanovísk predložených výbormi v roku 2003 bol 2 981 (v porovnaní s 3 610 v roku 2002); počet nástrojov prijatých Komisiou bol 2 768 (v porovnaní s 3 077 v roku 2002). Na základe obidvoch ukazovateľov je zrejmé, že v roku, za ktorý sa podáva správa, bol „výkon“ kvantitatívne nižší v porovnaní s predchádzajúcim obdobím. TABUĽKA IV – počet STANOVÍSK A NÁSTROJOV (2003) Stanoviská | Nástroje | Stanoviská | Nástroje | ENTR | 395 | 352 | EAC | 97 | 47 | EMPL | 16 | 0 | SANCO | 392 | 392 | AGRI | 1 413 | 1 413 | JAI | 13 | 7 | TREN | 30 | 24 | RELEX | 4 | 4 | ENV | 39 | 31 | TRADE | 66 | 55 | RTD | 74 | 60 | ELARG | 83 | 90 | INFSO | 34 | 21 | AIDCO | 164 | 153 | FISH | 19 | 9 | ECHO | 42 | 42 | MARKT | 10 | 8 | ESTAT | 26 | 18 | REGIO | 29 | 7 | BUDG | 1 | 1 | TAXUD | 34 | 34 | OLAF | 0 | 0 | Veľký počet nástrojov prijatých v niektorých oblastiach politiky – Poľnohospodárstvo (1 413), Zdravie a ochrana spotrebiteľa (392) a Podnikanie (352) – taktiež odráža intenzitu činností udelených Komisii v týchto oblastiach prostredníctvom postupov komitológie.24 [1] Príloha je prezentovaná ako pracovný dokument zamestnancov Komisie. [2] Ú. v. ES L 184, 17.7.1999, s. 23. [3] Ú. v. ES L 197, 18.7.1987, s. 33. [4] Ú. v. ES C 203, 17.7.1999, s. 1. [5] KOM(2001) 789 konečná verzia z 27.12.2001. [6] Nariadenia Rady (ES) č. 806/2003 (Ú. v. EÚ L 122, 16.5.2003, s. 1) a č. 807/2003 (Ú. v. EÚ L 122, 16.5.2003, s. 36) zo 14.4.2003, ktorými sa rozhodnutiu 1999/468/ES prispôsobujú ustanovenia týkajúce sa výborov, ktoré pomáhajú Komisii uplatňovať jej vykonávacie právomoci stanovené v nástrojoch Rady prijatých v súlade s konzultačným postupom (kvalifikovaná väčšina/jednomyseľnosť), nariadením Rady (ES) č. 1105/2003 (Ú. v. EÚ L 158, 27.6.2003, s. 3) z 26.5.2003, ktorým sa mení a dopĺňa nariadenie (ES) č. 1260/1999 o všeobecných ustanoveniach o štrukturálnych fondoch (postup súhlasu) a nariadenie Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1) z 29.9.2003, ktorým sa rozhodnutiu Rady 1999/468/ES prispôsobujú ustanovenia týkajúce sa výborov, ktoré pomáhajú Komisii uplatňovať vykonávacie právomoci ustanovené v nástrojoch podliehajúcich postupu uvedenému v článku 251 Zmluvy o založení ES (spolurozhodovanie). [7] Ú. v. ES C 225, 8.8.2000, s. 2. [8] Ú. v. ES C 38, 6.2.2001, s. 3. Po viacerých zmenách a doplneniach, ktoré sa majú schváliť Komisiou, a po lingvistickej revízii bude štandardný rokovací poriadok uverejnený v úradnom vestníku. [9] Pozri internetovú adresu: http://europa.eu.int/comm/secretariat_general/regcomito/registre.cfm?CL=en. Register obsahuje dokumenty od začiatku roku 2003. [10] Ú. v. ES L 145, 31.5.2001, s. 43. [11] Ú. v. ES L 256, 10.10.2000, s. 19. Dohoda nahrádza niektoré predošlé dohody: dohodu Plumb/Delors z roku 1988, dohodu Samland/Williamson z roku 1996 a „modus vivendi“ z roku 1994. [12] Návrhy sa najskôr zašlú pred zasadnutím výboru a, ak sú podstatne zmenené a doplnené počas zasadnutia, zašlú sa znova po jeho skončení. [13] Samotný základný nástroj sa musel prijať na základe postupu spolurozhodovania (článok 251 zmluvy) medzi Radou a Európskym parlamentom. [14] Návrh na rozhodnutie Rady, ktorým sa mení a dopĺňa rozhodnutie 1999/468/ES, ktorým sa ustanovujú postupy pre výkon vykonávacích právomocí prenesených na Komisiu [KOM (2002) 719 konečná verzia, prijaté 11.11.2002]. [15] Rezolúcia prijatá 2.9.2003 [P5-TA(2003)0352], založená na správe R. CORBETTA. [16] KOM(2004) 324 konečná verzia z 22.4.2004. [17] Návrh zmluvy zakladajúcej ústavu pre Európu, predložený na zasadnutí Európskej rady v Solúne (Thessaloniki) 20.6.2003, články I-35 a I-36. [18] Pozri predbežnú konsolidovanú verziu návrhu zmluvy zakladajúcej ústavu pre Európu, dokument CIG 86/04 z 25.6.2004. [19] Dokument Komisie K(2003) 341/3. 20 SMEROM K ROZŠÍRENEJ ÚNII, Dokument o stratégii a Správa Európskej komisie o pokroku každej z kandidátskych krajín v prístupovom procese (9.10.2002), KOM(2002) 700 konečná verzia, pozri bod 3.3 (s. 25). 21 KOM(1999) 710 konečná verzia z 20.12.1999. * Na rozdiel od predchádzajúceho roku sa Stály výbor pre potravinový reťazec a zdravie zvierat (deväť sekcií a podsekcií) ráta ako jeden výbor na základe nadobudnutia účinnosti nariadenia č. 178/2002, Ú. v. ES L 31, 1.2.2002, s. 1. 22 Ú. v. ES C 203, 17.7.1999, s. 1. To znamená: variant I k poradnému postupu, varianty IIa a IIb k riadiacemu postupu a varianty IIIa a IIIb k regulačnému postupu. 23 Vrátane pozitívnych, negatívnych a žiadnych stanovísk, nasledujúcich po formálnom hlasovaní v prípade regulačného a riadiaceho postupu 24 Musí sa však poznamenať, že samotný počet prijatých nástrojov neodráža politický, hospodársky a finančný význam prijatých rozhodnutí.